User:Ana Filozofski/sandbox

= Sandra Vitaljić = Sandra Vitaljić je umjetnica sa sjedištem u Stockholmu. Diplomirala je s magisterijem iz fotografije na Akademiji izvedbenih umjetnosti, filma i televizije (FAMU) u Pragu, gdje je također završila doktorat (PhD) iz povijesti i teorije fotografije. Studirala je na Kraljevskom institutu za umjetnost u Stockholmu/Kungl. Konsthögskolan na post-master tečajevima Kritičke slike (2018/19) i Fotografsku umjetničku knjigu (2021). U svom radu fokusira se na društvena pitanja te se bavi temama poput obiteljskog nasilja, imigracije, kolektivne memorije i konstrukcije nacionalnog identiteta. U teorijskom i kustoskom radu bavi se ratnom fotografijom i etikom fotografske reprezentacije. Sandra Vitaljić objavila je tri knjige: Neplodna tla, Rat slikama: Suvremena ratna fotografija i Blisko i osobno: Rat u Hrvatskoj. Od 2004. do 2019. radila je kao profesorica fotografije na Akademiji dramske umjetnosti u Zagrebu.

Vidljive
Autorica je uz ostalih mnoštvo autorica bila dio postave na izložbi Vidljive.  Izložba Vidljive rezultat je suradnje Muzeja suvremene umjetnosti Zagreb, Muzeja moderne i suvremene umjetnosti Rijeka, Umjetničke galerije Dubrovnik, Muzeja likovnih umjetnosti Osijek i Galerije umjetnina u Splitu. Ovaj projekt istražio  je zastupljenost umjetnica u muzejskim zbirkama i prikazuje suvremenu umjetničku praksu autorica u Hrvatskoj. Cilj je osvijestiti potrebu za većom vidljivošću i zastupljenošću žena u umjetnosti, s obzirom na trenutni udio od samo 10-15%. Izložba uključuje radove iz muzejskih fundusa i produkciju autorica visoko pozicioniranih na umjetničkoj sceni, ali slabo zastupljenih u muzejskim zbirkama. Fokus je na umjetnicama aktivnim tijekom i nakon 1990-ih, čija je vidljivost često bila smanjena zbog društvenih promjena, rata i migracija.

Fotografije koje su bile izložene, serija su fotografija iz knjige Neplodna tla. Fotografije prikazuju pejzaže koji su obilježeni traumom, povijesnim događajima i koji su također dio političke retorike sustava i ideologija. Mjesta koja su odabrana za fotografiranje nisu samo lijepi krajolici, već mjesta koja su zbog povijesnog konteksta zadobila simboliku koja je vrlo snažna i koja je kroz razne načine kreirala nacionalni identitet. Neka su mjesta opće poznata dok su nažalost druga zaboravljena, prešućena ili tek nedavno otkrivena. Na njima nikada neće stajati spomen obilježje niti će dobiti pažnju koju zaslužuju, ali ipak fotografije postaju svojevrsna markacija unutar polja kulture sjećanja.